Sienet
Itiöemä on kotelosienten ja kantasienten suvullinen lisääntymisrakenne. Helposti näkyvänä osana itiöemä toimii sienilajin tunnistamisen menetelmänä.
Suomessa on noin 2 000 eri sienilajia, joista ravinnoksi, ruokasieniksi sopii noin 200. Itiöemiä on useita erilaisia. Kantasienten itiöemän osat ovat jalka ja lakki. Lakin alapinnalla ovat pehmeät helposti irtoavat piikit, heltat tai pillit. Lakin päällä ja jalan tyvessä voi olla jäänteitä nuoren itiöemän ulkosuojuksesta. Jalan ympärillä oleva rengas on jäänne helttoja suojanneesta sisäsuojuksesta. Sienen malto koostuu rihmoista ja on siksi yleensä säikeistä. Mallossa voi olla maitiaisnestettä.
Kierrevilkat
Kierrevilkat ("Spiranthes") on kämmekkäkasveihin kuuluva kasvisuku. Suvussa on 35 lajia. Kierrevilkkoja kasvaa luonnonvaraisena suuressa osassa maailmaa, paitsi Afrikassa ja Etelä-Amerikassa niitä esiintyy vain yksittäisissä maissa. Euroopassa esiintyy neljä lajia, joista syyskierrevilkka ("Spiranthes spiralis") esiintyy Tanskassa ja Etelä-Ruotsissa asti. Kolme muuta lajia Euroopassa ovat suvikierrevilkka ("Spiranthes aestivalis"), "Spiranthes romanzoffiana" ja "Spiranthes sinensis".